Мамлекеттик герб

Мамлекеттик герб (поляк. herb , нем. Erbe – мурас) – 

мамлекеттин ырасмий символдорунун бири болуп эсептелүүчү айырмалоочу белги; 

желектерге жана тууларга, акча белгилерине, имараттардын маңдайына, жыйын 

жайларына, жумушчу бөлмөлөргө, чегара белгилерине (мамыларына), мөөрлөргө, 

бланктарга, ырасмий документтерге жана мамлекеттик сыйлыктарга түшүрүлөт. КР 

мыйзамдары боюнча КР М. г-и КР мамлекеттик символу болуп эсептелет жана КР М. 

г-и мамлекеттик органдардын же жергиликтүү өзалдынча башкаруу органдарынын, 

ошондой эле менчигинин түрүнө карабастан, айрым мамлекеттик-бийликтик ыйгарым 

укуктар берилген уюмдардын мөөрлөрүнө жана бланктарына жайгаштырылат. КР М. г-и 

КР жаранынын инсандыгын ырастоочу документтерге жана КР мамлекеттик органдары 

берүүчү жалпы мамлекеттик үлгүдөгү башка документтерге түшүрүлөт. Бланктарды, 

мөөрлөрдү жана КР М. г-и түшүрүлгөн башка булактарды даярдоо, пайдалануу, сактоо 

жана жок кылуу тартиби КР Өкмөтү тарабынан аныкталат.

 Колдонулган адабияттар 

 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр